Războiul Twitter-Trump continuă: platforma a ascuns o nouă postare a președintelui, marcând-o ca fiind violentă. Despre ce era mesajul.
Twitter a marcat, zilele trecute, o postare a președintelui SUA cu tag-ul "potențial înselătoare". Donald Trump a reacționat imediat și a semnat un ordin pentru limitarea protecției rețelelor, de care companiile se bucurau, acuzând că acestea nu sunt neutre. Twitter a ascuns o nouă postare a președintelui, care făcea referire la protestele violentne din Minneapolis.
Donald Trump a semnat ordinul executiv pentru reexaminarea legii din 1996, prin care companiile online au primit imunitate juridică privind gestionarea conținutului publicat. Decizia lui Trump vine după ce Twitter i-a marcat o postare cu tag-ul "potențial înșelătoare"."Nu putem lăsa să continue acest lucru, este foarte, foarte nedrept", a subliniat preşedintele american, făcând referire la libertatea de exprimare.În această dimineață, Donald Trump a postat o serie de mesaje pe tema protestelor din Minneapolis, izbucnite după ce un afro-american a fost ucis de un polițist, care a îngenucheat pe gâtul acestuia în incercarea de a-l imobiliza.Unul dintre mesajele lui Trump, în care acesta anunța intervenția armatei și "pornirea focului, atunci când jafurile vor începe", a fost ascuns de către Twitter, pe motivul că instigă la violență. Totuși, platforma a decis să nu șteargă definitiv postarea, considerând că este de interes public. Mesajul poate fi accesat de către utilizatori doar dacă își dau acordul în prealabil.